Na osnovu čl. 478.-482. Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon, 5/2015, 44/2018, 95/2018, 91/2019 i 109/2021), Odbor direktora je na sednci održanoj dana 10.05.2023. godine, u postupku pripreme akata i dokumenata u vezi sa promenom pravne forme Društva, iz akcionarskog društva u društvo sa ograničenom odgovornošću, pripremio sledeći predlog

**ODLUKE O PROMENI PRAVNE FORME**

 I AKCIONARSKO DRUŠTVO METALNA INDUSTRIJA ALFA-PLAM VRANJE, Radnička 1, matični broj: 07137923, PIB: 100402750, menja pravnu formu i organizuje se kao Društvo sa ograničenom odgovornošću.

 II Novo poslovno ime Društva glasi: DRUŠTVO SA OGRANIČENOM ODGOVORNOŠĆU METALNA INDUSTRIJA ALFA-PLAM VRANJE.

 Skraćeno poslovno ime društva glasi:

ALFA-PLAM DOO VRANJE

 Sedište društva je na adresi: Radnička 1, 17500 Vranje

 III Društvo ispunjava sve zakonom propisane uslove za društvo sa ograničenom
odgovornošću, a posebno ispunjava uslov u pogledu minimalnog osnovnog kapitala, jer Društvo ima osnovni kapital u iznosu većem od 100,00 dinara.

 Promenom pravne forme sva imovina, prava i obaveze društva: AKCIONARSKO DRUŠTVO METALNA INDUSTRIJA ALFA-PLAM VRANJE (u daljem tekstu: Akcionarsko društvo) prenose se na DRUŠTVO SA OGRANIČENOM ODGOVORNOŠĆU METALNA INDUSTRIJA ALFA-PLAM VRANJE (u daljem tekstu: Društvo sa ograničenom odgovornošću).

 Registracijom promene pravne forme Akcionarsko društvo prestaje da postoji i njegov pravni sledbenik je Društvo sa ograničenom odgovornošću.

 Postupci pred nadležnim organima i potraživanja prema Akcionarskom društvu nastavljaju se protiv Društva sa ograničenom odgovornošću.

 IV Na dan donošenja ove odluke visina osnovnog kapitala Akcionarskog društva, koji je

upisan u Centralni registar depo i kliring hartija od vrednosti iznosi 954.401.600,00 dinara koji

se sastoji od upisanog i uplaćenog novčanog kapitala. Osnovni kapital je podeljen na 142.448

akcije pojedinačne nominalne vrednosti 6.700,00 dinara, oznaka akcija CFI kod: ESVUFR,

ISIN broj: RSALFAE34014.

Promenom pravne forme sve izdate akcije Akcionarskog društva se povlače i pretvaraju u udele, a akcionari postaju članovi Društva sa ograničenom odgovornošću.

Konverzija akcija u udeo vrši se srazmerno učešću akcionara u akcijskom kapitalu. Nominalni iznos osnovnog kapitala koji je bio iskazan u akcijama akcionara pretvara se u udeo Društva sa ograničenom odgovornošću i to;

- PRIVREDNO DRUŠTVO ZA TURIZAM PROIZVODNJU I TRGOVINU AMASIS DOO BEOGRAD (ČUKARICA), matični broj 07137923, koji na dan donošenja ove odluke poseduje 142.448 akcija ili 100 % učešća u osnovnom kapitalu Akcionarskog društva, promenom pravne forme postaje član Društva sa ograničenom odgovornošću sa 100 % udela u osnovnom kapitalu ili pripadajućim udelom od 954.401.600,00 dinara, upisanog i uplaćenog novčanog kapitala.

Istovremeno sa usvajanjem ove odluke, usvajaju se i izmene osnivačkog akta Društva sa ograničenom odgovornošću, donose se odluke kojima se razrešavaju organi društva koji prestaju da postoje, donose se odluke kojima se imenuju članovi organa društva sa ograničenom odgovornošću.

 V Ova odluka se objavljuje u skladu sa Zakonom o postupku registracije u Agenciji za privredne registre. Registracija promene pravne forme će biti izvršena u skladu sa Zakonom o registraciji.

 VI Konstatuje se da je na skupštini akcionara Društva ova Odluka doneta sa 100% glasova akcionara, te Društvo daje neopozivu izjavu da nema nesaglasnih akcionara (koji su glasali protiv ove odluke ili bili suzdržani od glasanja), kao i da ne postoje akcionari koji nisu učestvovali u radu skupštine.

 VII Ovlašćuje se zakonski zastupnik Društva da izvrši sve neophodne tehničke korekcije i izmene ove Odluke radi njene uspešne realizacije.

 VIII Ova odluka stupa na snagu danom donošenja.

 IX Obaveštenje o vremenu i mestu gde se može izvršiti uvid u dokumente i akta društva u vezi sa promenom pravne forme:

 U skladu sačl. 480. Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon, 5/2015, 44/2018, 95/2018, 91/2019 i 109/2021), Društvo daje obaveštenje da se u sedištu Društva u Vranju, ul. Radnička 1, svakog radnog dana u periodu od 10.05.2023. od 10-15 h časova, može izvršiti uvid u sledeća dokumenta:

1. predlog odluke o promeni pravne forme društva;
2. predlog odluke o izmeni osnivačkog akta;
3. predlog odluke kojom se razrešavaju članovi organa A.D;
4. predlog odluke oimenovanju organa društva u D.O.O;
5. izveštaj o potrebi sprovođenja postupka promene pravne forme;

X lzveštaj o potrebi sprovođenja postupka promene pravne forme posebno sadrži objašnjenje pravnih posledica promene pravne forme, razloge i analizu očekivanih efekata promenene pravne forme, kao i obrazloženje konverzije akcija u udele.

Za Odbor direktora

\_\_\_\_\_\_\_\_\_\_\_\_\_\_\_\_\_\_\_

Avram Milenković

predsednik Odbora direktora